Irlandiyada mushuklarga qarash lavozimiga ishchi qidirishmoqda

Irlandiyaning Dublin shahridagi mushuklar uchun mo‘ljallangan veterinariya shifoxonalaridan birida ushbu uy hayvonlarini quchoqlash lavozimiga ishchi yollanmoqda. Shu haqdagi e'lon tibbiyot muassasasi saytiga joylangan. 
Unga ko‘ra, Just Cat shifoxonasi mushuklarni yaxshi ko‘ruvchi, ularni taomlantiruvchi va jonivorlarga qarashdan huzur qiladigan kishini qidirmoqda. Nomzod mayin qo‘lli, yumshoq ovozli hamda hayajonlanayotgan mijozni tinchlantira oladigan qobiliyatga ega bo‘lishi kerak. 
Bundan tashqari, u mushuklar miyovlashini farqlay olishi lozim.